Innico d'Avalos d'Aragona

Innico d'Avalos d'Aragona (Napoli, Napoliko Erresuma, 1535 edo 1536 - 1600eko otsailaren 20a, Erroma, Aita Santuen Lurraldea) Italiako kardinal bat izan zen, Napolin jaioa.

Alfonso d'Avalos d'Aquino kondotieroaren semea zen. Honek Napolin gaztelu bat eraiki zuen, 1563an eta Terra Murata sortu zuen. Gaspar de Ávalos de la Cueva kardinalaren ahaidea zen, nahiz eta familiaren beste adar batekoa zen. Bere ama Maria d'Aragona zen, Montaltoko dukeen sendikoa.

Hasieran administratzaile izan zen (tarte batez Napoliko Erresumako kantzilerra izan zen), laster hasi zen Eliza Katolikoaren estamentuetan gora. 1561eko otsailaren 26an Pio IV.ak kardinal izendatu zuen. Garai horretan Torinoko administratzaile ere bazen, eta Orvieto eta Beneventeko gobernaria. 1566an Miletoko apezpiku izendatu zuten, 1568an Sabinakoa eta 1589an Frascatikoa. 1578-1579 urteetan Kardinalen Kolegioko kamarlengo izendatu zuten, eta 1591ean azpi-dean. 1591an Porto e Santa Rufinako apezpiku izendatu zuten.

Konklabeak 
Honako konklabeetan hartu zuen parte:
 Pio V.a hautatu zuten 1565–66ko konklabea.
 Gregorio XII.a hautatu zuten 1572ko konklabea.
 Sixto V.a hautatu zuten 1585eko konklabea
 Urbano VII.a hautatu zuten 1591ko iraileko konklabea
 Gregorio XIV.a hautatu zuten 1591ko udazkeneko konklabea
 Klemente VIII.a hautatu zuten 1592ko konklabea

Ikus, gainera 
 Iñigo I.a Avaloskoa

Napolitarrak
Italiako kardinalak
Erroman hildakoak